CELEX: E2016P0010
Language: da
Date: 2016-08-03 00:00:00
Title: Sag anlagt den 3. august 2016 af EFTA-Tilsynsmyndigheden mod Island (Sag E-10/16)

10.11.2016   
            
            
               DA
            
            
               Den Europæiske Unions Tidende
            
            
               C 413/10
            
         Sag anlagt den 3. august 2016 af EFTA-Tilsynsmyndigheden mod Island
   (Sag E-10/16)
   (2016/C 413/09)
   EFTA-Tilsynsmyndigheden, rue Belliard 35, 1040 Bruxelles, Belgien, har ved Carsten Zatschler, Øyvind Bø og Marlene Lie Hakkebo, som befuldmægtigede, den 3. august 2016 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Island har tilsidesat sine forpligtelser i henhold til den retsakt, der er nævnt i punkt 6a og 6e i kapitel VIII i bilag II til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2014/68/EU af 15. maj 2014 om harmonisering af medlemsstaternes lovgivning om tilgængeliggørelse på markedet af trykbærende udstyr), som tilpasset til aftalen ved protokol 1 hertil, og i henhold til aftalens artikel 7, idet det ikke inden for den fastsatte frist har truffet de foranstaltninger, der er nødvendige for at gennemføre retsaktens artikel 13, eller i hvert fald ikke har underrettet EFTA-Tilsynsmyndigheden herom.
            
         
               2.
            
            
               Island tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               Søgsmålet vedrører den omstændighed, at Island ikke inden den 13. marts 2016 har efterkommet den begrundede udtalelse, som EFTA-Tilsynsmyndigheden afgav den 13. januar 2016 om denne stats manglende gennemførelse i den nationale retsorden af Europa-Parlamentets og Rådets direktiv 2014/68/EU af 15. maj 2014 om harmonisering af medlemsstaternes lovgivning om tilgængeliggørelse på markedet af trykbærende udstyr (herefter »retsakten«), som omhandlet i punkt 6a og 6e i kapitel VIII i bilag II til aftalen om Det Europæiske Økonomiske Samarbejdsområde, og som tilpasset til aftalen ved protokol 1 hertil.
            
         
               —
            
            
               EFTA-Tilsynsmyndigheden har gjort gældende, at Island har tilsidesat sine forpligtelser i henhold til retsakten og EØS-aftalens artikel 7, idet det ikke har truffet de foranstaltninger, der er nødvendige for at gennemføre retsakten inden for den fastsatte frist.